C 316/16
RO
Jurnalul Oficial al Uniunii Europene
6.9.2023
De asemenea, pe lângă faptul că contribuie la menținerea ecosistemelor și la prevenirea răspândirii incendiilor, acest sistem tradițional de producție conferă cărnii provenite de la acești iezi caracteristici specifice în ceea ce privește frăgezimea, culoarea și suculența, în principal datorită modului în care sunt manipulate animalele, perioadei de timp în care acestea rămân lângă mamele lor și a alimentației lor.
Iezii sunt hrăniți inițial cu lapte matern.
În funcție de rasa animalelor, de alimentația lor și de modul în care sunt acestea sunt manipulate, laptele prezintă caracteristici speciale care diferă de cele ale laptelui produs în ariile geografice din afara regiunii Extremadura.
Diferențele existente în ceea ce privește compoziția acestuia se reflectă în calitatea cărnii iezilor hrăniți cu acest lapte.
În perioada pe care o petrec alături de mamele lor, iezii se deplasează împreună cu acestea, ceea ce conduce la niveluri mai ridicate de mioglobină în mușchi.
3.4.
Etape specifice ale producției care trebuie să se desfășoare în aria geografică delimitată Iezii trebuie să se nască, să fie crescuți, îngrășați și sacrificați, iar carcasele trebuie să fie tratate în regiunea Extremadura, pentru a se păstra specificitatea produsului și a se asigura calitatea acestuia, pentru a garanta bunăstarea animalelor pe durata transportului, a monitoriza condițiile în care este obținut produsul și a asigura trasabilitatea acestuia.
3.5.
Norme specifice privind felierea, răzuirea, ambalarea etc. a produsului la care se referă denumirea înregistrată Tranșarea trebuie să aibă loc în unitățile de tranșare înscrise în registrul corespunzător ținut de Consiliul de reglementare.
Bucățile de carne pot fi filetate și ambalate în unitățile de prelucrare a cărnii înregistrate la Consiliul de reglementare sau în unitățile specifice din cadrul punctelor finale de vânzare care au semnat anterior un acord de colaborare cu Consiliul de reglementare privind controlul, etichetarea și comercializarea cărnii care face obiectul indicației protejate.
De asemenea, acestea pot fi tăiate și filetate la punctele de vânzare cu amănuntul, unde tranzacția cu consumatorul se efectuează concomitent cu vânzarea.
Carnea cu IGP nu trebuie să fie filetată concomitent cu carnea care nu beneficiază de IGP.
3.6.
Norme specifice privind etichetarea produsului la care se referă denumirea înregistrată Bucățile de carne sunt introduse pe piață cu marca comercială a operatorului și cu marca de certificare, operatorul certificat fiind responsabil în ultimă instanță de utilizarea corespunzătoare a acestora.
Eticheta cu mențiunea și logoul IGP „CABRITO DE EXTREMADURA” din categoria LECHAL (ied de lapte) se aplică pe carcasă, pe semicarcasă, pe sfertul de carcasă și/sau pe bucățile de carne de ied care îndeplinesc cerințele prevăzute la secțiunea 3.2.
litera a).
Eticheta care conține mențiunea și logoul IGP „CABRITO DE EXTREMADURA” se aplică pe carcasă, pe semicarcasă, pe sfertul de carcasă și/sau pe bucățile de carne de ied care îndeplinesc cerințele prevăzute la secțiunea 3.2. litera b).
Pe lângă mențiunile obligatorii, etichetele trebuie să conțină, de asemenea, următoarele mențiuni: identificarea și logoul IGP „CABRITO DE EXTREMADURA” și datele privind trasabilitatea.
Există două versiuni ale logoului.
Fiecare dintre acestea se utilizează doar pentru o categorie comercială.
Logoul pentru categoria comercială „Cabrito de Extremadura” lechal (ied de lapte)